**ΕΞΕΤΑΣΕΙΣ ΕΑΡΙΝΟΥ ΕΞΑΜΗΝΟΥ ΑΚΑΔΗΜΑΪΚΟΥ ΕΤΟΥΣ 2019-2020**

**Οι εξετάσεις του εαρινού εξαμήνου και η εμβόλιμη θα πραγματοποιηθούν από 1 Ιουλίου 2020 έως 31 Ιουλίου 2020.**

Ενημερώνονται οι φοιτητές όλων των Εξαμήνων ότι θα πραγματοποιηθεί η εξέταση των θεωρητικών μαθημάτων που διδάσκονται στο εαρινό εξάμηνο ακ. έτους 2019-2020 καθώς και η εμβόλιμη εξεταστική για τους φοιτητές πέραν του 8ου εξαμήνου. Με νεότερη ανακοίνωση θα ενημερωθείτε για το πρόγραμμα εξέτασης των μαθημάτων. Για την εξέταση των εργαστηρίων θα ενημερωθείτε από τους διδάσκοντες. Οι εξετάσεις θα πραγματοποιηθούν εξ αποστάσεως. Για τη συμμετοχή στην εξέταση είναι απαραίτητη η δήλωση συμμετοχής /συναίνεσης. Σύμφωνα με την απόφαση της Διοικούσας «**Στην γραπτή ή προφορική εξ αποστάσεως εξέταση θα μετέχουν οι φοιτητές με κάμερα, ώστε να αναγνωρίζονται από τον διδάσκοντα με την επίδειξη της φοιτητικής τους ταυτότητας. Οι φοιτητές θα υποχρεούνται να δηλώσουν λίγες ημέρες πριν από την εξέταση ότι θα λάβουν μέρος σε αυτή και συναινούν. Διαφορετικά η συμμετοχή τους δεν θα είναι δυνατή**.» Οι δηλώσεις συμμετοχής /συναίνεσης σε κάθε μάθημα θα γίνουν ηλεκτρονικά. (θα υπάρξει νεότερη ανακοίνωση)

**Απαραίτητη προϋπόθεση για να πραγματοποιήσετε δήλωση συμμετοχής/συναίνεσης είναι να έχετε συμπεριλάβει το μάθημα στην δήλωση μαθημάτων εαρινού εξαμήνου 2019-2020. Βαθμολογία σε μάθημα το οποίο δεν έχει δηλωθεί ακυρώνεται.**

Για την προστασία των προσωπικών δεδομένων σε κάθε μάθημα θα πραγματοποιείται:

* Καταρχήν η λήψη της έγγραφης συναίνεσης του συμμετέχοντα ως προς την χρήση των μέσων αυτών
* Ενημέρωση του συμμετέχοντα ως προς το ποιοι θα είναι παρόντες στην συνεδρία της εξέτασης
* Ενημέρωση του συμμετέχοντα ως προς το αν διενεργείται καταγραφή της συνεδρίας εξέτασης

Α1 Σε περίπτωση καταγραφής της εξέτασης να ενημερώνεται ο συμμετέχων ως προς το ποιος θα έχει πρόσβαση στην συγκεκριμένη καταγραφή και για πόσο διάστημα η καταγραφή αυτή θα είναι διαθέσιμη, προτού καταστραφεί ολοκληρωτικά.

Α2 Σε περίπτωση μη καταγραφής κατά την συνεδρία να ενημερώνεται ο εξεταζόμενος ότι η συνεδρία δεν καταγράφεται αλλά χρησιμοποιείται μόνο για λόγους ταυτοπροσωπίας και το μόνο που αποθηκεύεται είναι το κείμενο που θα αποστείλει με τις απαντήσεις των ερωτήσεων.

Επίσης θα πρέπει να του γνωστοποιείται ότι απαγορεύεται η εγγραφή της συνεδρίας και από μέρους του. Θα καταγραφούν μόνο τα ελάχιστα προσωπικά δεδομένα τα οποία είναι απαραίτητα για τη διασύνδεσή στο δίκτυο, όπως το όνομα χρήστη, η IP διεύθυνση του υπολογιστή, η ημερομηνία και η ώρα της σύνδεσης. Το ηλεκτρονικό αρχείο που εμπεριέχει το ηλεκτρονικό γραπτό του φοιτητή θα αποθηκευτεί σύμφωνα με την ισχύουσα νομοθεσία περί φυσικών εγγράφων στις ασφαλείς υποδομές του ΔΙΕΘΝΟΥΣ ΠΑΝΕΠΙΣΤΗΜΙΟΥ.

**Η Πρόεδρος του Τμήματος**

**Ευγενία Μηνασίδου**

**Αν. Καθηγήτρια**